KAUNO JUOZO GRUŠO MENO GIMNAZIJA

(Kodas **190139656**)

PATVIRTINTA

Kauno Juozo Grušo meno

gimnazijos direktoriaus

2018 m. rugpjūčio 28 d. įsakymu Nr. V-131

ISTORIJOS MOKYTOJO

PAREIGYBĖS APRAŠYMAS NR.

I. PAREIGYBĖ

1. Kauno Juozo Grušo meno gimnazijos (toliau – Gimnazijos) istorijos mokytojas (toliau – Mokytojas) yra priskiriamas įstaigų specialistų grupei.
2. Pareigybės lygis: Mokytojas priskiriamas A2 lygio pareigybei.
3. Pareigybės paskirtis:
   1. įgyvendinti istorijos ir (ar) pilietiškumo pagrindų ugdymo programas, realizuoti metinės, strateginės veiklos tikslus;
   2. individualizuojant ir diferencijuojant ugdomąją veiklą, puoselėti mokinių vertybines, demokratines ir pilietines nuostatas, pažintinius ir komunikacinius gebėjimus, informacinę kultūrą, bendrąsias ir dalykines kompetencijas;
   3. pasirinkus konstruktyvius ugdymo būdus, atitinkančius mokinių amžių bei poreikius, ugdyti savarankų, laisvei pajėgų ir atsakingai savo gyvenimą kurti gebantį žmogų.
4. Pavaldumas: Mokytojas pavaldus Gimnazijos direktoriaus pavaduotojui ugdymui.

**II. SPECIALŪS REIKALAVIMAI ŠIAS PAREIGAS EINANČIAM MOKYTOJUI**

1. Mokytojo pareigybei keliami kvalifikaciniai reikalavimai:
   1. turėti aukštąjį išsilavinimą ir pedagogo kvalifikaciją;
   2. būti baigęs istorijos mokytojų rengimo arba istorijos ir (ar) politikos mokslų studijų programą;
   3. mokėti lietuvių kalbą (turėti trečiąją valstybinės kalbos mokėjimo kategoriją);
   4. būti įgijęs istorijos vyresniojo mokytojo/mokytojo metodininko/mokytojo eksperto kvalifikacinę kategoriją;
   5. turėti skaitmeninio raštingumo kompetencijas, pagal *Reikalavimų pedagoginių darbuotojų skaitmeninio raštingumo programoms aprašą.*
   6. sklandžiai dėstyti mintis raštu ir žodžiu, išmanyti kalbos kultūros reikalavimus, lietuvių kalbos ir raštvedybos taisyklių, dokumentų rengimo ir įforminimo tvarkos reikalavimus;
   7. būti nepriekaištingos reputacijos, kaip ji apibrėžta Lietuvos Respublikos švietimo įstatyme;
   8. gebėti išlaikyti demokratiškus, savitarpio pagarba ir pagalba grindžiamus gimnazijos bendruomenės narių santykius, rūpintis palankaus mikroklimato ugdymui(si) ir darbui kūrimu bei palaikymu.
2. Mokytojas turi žinoti ir išmanyti:
   1. istorijos ir (ar) pilietiškumo pagrindų dalykų turinį, dėstymo metodikos reikalavimus;
   2. Gimnazijos veiklos sritis, darbo organizavimo tvarką;
   3. pedagoginės veiklos organizavimo formas, būdus ir metodus;
   4. bendrąsias ir pedagoginės etikos normas, šiuolaikinės pedagogikos, bendravimo psichologijos pagrindus;
   5. demokratinės, teisinės ir atviros pilietinės, humanistinės visuomenės kūrimo ir veiklos principus, gebėti juos panaudoti savo veikloje;
   6. darbuotojų saugos ir sveikatos, gaisrinės saugos, elektrosaugos reikalavimus.
3. Mokytojas privalo vadovautis:
   1. Lietuvos Respublikos įstatymais ir poįstatyminiais aktais;
   2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais ugdymo įstaigų veiklą, darbo santykius, darbuotojų saugą ir sveikatą;
   3. Gimnazijos darbo tvarkos taisyklėmis;
   4. Gimnazijos ugdymo, veiklos planais, istorijos ir (ar) pilietiškumo pagrindų dalykų Bendrosiomis programomis;
   5. darbo sutartimi;
   6. šiuo pareigybės aprašymu bei kitais Gimnazijos lokaliais dokumentais (įsakymais, potvarkiais, nurodymais, taisyklėmis, tvarkomis ir pan.).

**III.** ŠIAS PAREIGAS EINANČIO MOKYTOJO FUNKCIJOS

1. Mokytojas, turintis istorijos mokytojo, vyresniojo mokytojo, mokytojo metodininko ar mokytojo eksperto kvalifikacinę kategoriją, vadovaudamasis **einamųjų mokslo metų krūvio sandara**, vykdo šias funkcijas:
   1. įgyvendina istorijos ir (ar) pilietiškumo pagrindų dalykų ugdymo turinį pagal Gimnazijos ar mokinio individualų ugdymo planą ir istorijos ir (ar) pilietiškumo pagrindų dalykų bendrąsias programas;
   2. planuoja savo veiklą, dalyko turinio perteikimą, atsižvelgdamas į mokinių ugdymosi poreikių įvairovę, pasirengia pamokoms, kitoms ugdymo formoms, neformaliojo švietimo užsiėmimams ir juos tinkamai organizuoja;
   3. suprantamai ir aiškiai, taisyklinga lietuvių kalba perteikia istorijos ir (ar) pilietiškumo pagrindų ugdymo turinį;
   4. padeda mokiniams suvokti kultūrinį, meninį paveldą ir kultūrinę įvairovę; ugdo humanistinę kultūrą, kaip asmens sąmonės ir jos nulemto elgesio būdo vienovę, kuriai įtakos daro kultūrinėje aplinkoje veikiančios humanistinės vertybės;
   5. ugdo mokinių vertybines, dorovės, pilietines, tautines, patriotines nuostatas, komunikacinius gebėjimus, informacinę kultūrą, gebėjimą vadovautis demokratiniais bendravimo principais, savarankiškai kurti savo gyvenimą;
   6. ugdo remdamasis mokinių gebėjimais ir polinkiais, stiprina mokymosi motyvaciją ir pasitikėjimą savo galiomis, siekia, kad mokiniai dalyvautų svarstant ugdymo turinį, formas ir metodus;
   7. individualizuoja, diferencijuoja ugdomąją veiklą, rengia mokomuosius projektus ir dalyvauja jų veikloje;
   8. užtikrina ugdomų mokinių saugumą, supažindina pasirašytinai klasės mokinius su saugaus darbo tvarkos taisyklėmis bei kitais norminiais dokumentais ir jais vadovaujasi darbe;
   9. konstruktyviai bendradarbiauja su mokinių tėvais, kitų dalykų mokytojais, pagalbos mokiniui specialistais, kartu su jais sprendžia mokinių ugdymo(si), psichologines, bendravimo problemas, nedelsiant aiškinasi pamokų nelankymo priežastis;
   10. gerbia mokinį kaip asmenį, nepažeisdamas jo teisių ir teisėtų interesų;
   11. suteikia arba inicijuoja mokiniams reikiamą pagalbą mokymosi sunkumų, socialinių sąlygų sukeltų sunkumų, smurto, prievartos, išnaudojimo ar kitais ekstremaliais atvejais, informuoja klasės vadovą, pagalbos mokiniui specialistus, Gimnazijos vadovus;
   12. apie iškilusias pamokoje problemas informuoja klasės vadovą, socialinį pedagogą. Jei problemos neišsprendžiamos, kreipiasi į Vaiko gerovės komisiją, klasę kuruojantį vadovą;
   13. pamačius nelaimingą atsitikimą, nedelsiant suteikia pirmąją pagalbą nukentėjusiam ir apie įvykį praneša sveikatos priežiūros specialistui, Gimnazijos vadovams;
   14. nešališkai vertina mokinių istorijos ir (ar) pilietiškumo pagrindų mokymosi pasiekimus ir nuolat juos informuoja apie mokymosi pažangą;
   15. mokiniui, turinčiam nepatenkinamą metinį įvertinimą, skiria papildomus darbus, organizuoja jų atlikimą, atsiskaitymą už dalyko m. m. rezultatus;
   16. sudaro visiems mokiniams vienodas galimybes ir sąlygas ugdytis savo gebėjimus bei talentus, skatina saviraišką Gimnazijos kultūrinėje aplinkoje;
   17. bendradarbiauja su kitais mokytojais, kad būtų pasiekti istorijos ir (ar) pilietiškumo pagrindų mokymo tikslai, abipusiu susitarimu stebi vienas kito darbą, esant poreikiui dalyvauja klasės mokinių tėvų susirinkimuose;
   18. į ekskursijas, istorijos ir (ar) pilietiškumo pagrindų pamokas kitose ugdymo aplinkose vyksta tik sutvarkęs kelionės dokumentus, suderinęs su Gimnazijos budinčiu vadovu ir pritarus direktoriui pasirašytu įsakymu;
   19. moko mokinį namuose, jeigu jam paskirtas toks mokymas, rengia užduotis savarankiškai besimokantiems mokiniams, juos konsultuoja ir organizuoja atsiskaitymus už istorijos ir (ar) pilietiškumo pagrindų dalykų programos kursą;
   20. dirba su specialiųjų ugdymosi poreikių mokiniais, pritaikydamas istorijos ir (ar) pilietiškumo pagrindų Bendrųjų programų turinį, metodus, rengia pritaikytas ar individualizuotas istorijos ir (ar) pilietiškumo pagrindų programas, jas lanksčiai įgyvendina;
   21. vykdo tarpdalykinę, bendrųjų kompetencijų ugdymo ir prevencinių programų, ugdymo karjerai tematikos integraciją į istorijos ir (ar) pilietiškumo pagrindų dalykų turinį ir (ar) klasės valandėles bei kitas veiklas;
   22. vykdo alkoholio, narkotikų ir kitų psichotropinių medžiagų vartojimo prevenciją;
   23. tvarko pedagoginės veiklos dokumentus, sistemingai ir savalaikiai tvarko e-dienyną, analizuoja mokinių istorijos ir (ar) pilietiškumo pagrindų pasiekimus ir teikia statistinius duomenis;
   24. laikosi bendrosios ir pedagoginės etikos normų, pedagoginės prevencijos principo, Gimnazijos darbo tvarką nustatančių dokumentų reikalavimų;
   25. dalyvauja socialinių mokslų mokytojų metodinės grupės veikloje, Gimnazijos veiklos kokybės įsivertinime, kasmet atlieka asmeninės veiklos savianalizę pagal sutartą struktūrinę formą;
   26. dalyvauja nacionalinio mokinių pasiekimų, pagrindinio ugdymo pasiekimų patikrinimų, brandos egzaminų, mokinių tyrimų vykdymo, vertinimo ir kitose Gimnazijos direktoriaus sudarytose darbo komisijose, grupėse;
   27. dalyvauja mokytojų tarybos posėdžiuose, metodinės grupės susirinkimuose ir kituose bendruomenės renginiuose;
   28. Vadovaudamas paskirtai klasei privalo:
       1. kartu su mokiniais planuoti klasės veiklą, pagal gimnazijoje susitartą formą rengti darbo su klase programą einamiesiems m. m., ją suderinti su kuruojančiu vadovu;
       2. stebėti, analizuoti ir koreguoti mokinių tėvų (globėjų) ir sociokultūrinės aplinkos poveikį vaikų ugdymui, organizuoti mokinių tėvų švietimą;
       3. numatyti kolektyvo formavimosi ir kaitos etapus, lyderiavimą, galimą socialinę atskirtį, padėti specialiųjų ugdymosi poreikių mokiniams integruotis į klasės ir gimnazijos bendruomenę;
       4. suteikti arba inicijuoti auklėtiniams reikiamą pagalbą mokymosi sunkumų, socialinių sąlygų sukeltų sunkumų, smurto, prievartos, išnaudojimo ar kitais ekstremaliais atvejais, pasitelkus gimnazijos mokytojus, pagalbos mokiniui specialistus, gimnazijos vadovus, mokinių tėvus (globėjus), Vaikų teisių apsaugos tarnybos, Pedagoginės psichologinės tarnybos, Socialinių reikalų skyriaus darbuotojus, specialistus pagal atitinkamų institucijų kompetenciją;
       5. domėtis ir rūpintis mokinių sveikata, ugdyti sveikos gyvensenos supratimą, formuoti darbo, poilsio, higienos įgūdžius;
       6. kartą per savaitę organizuoti teminę klasės valandėlę, ne rečiau kaip 3k./metus rengti vadovaujamos klasės mokinių tėvų susirinkimus, įtraukti tėvus į klasės ir gimnazijos gyvenimą bei iškilusių problemų sprendimą;
       7. popamokinių renginių (ekskursijų, žygių, teminių vakarėlių, renginių, išvykų ir t.t.) metu atsakyti už mokinių saugumą, pasirašytinai supažindinti auklėtinius su saugaus elgesio taisyklėmis;
       8. konsultuoti mokinius karjeros klausimais bendradarbiaujant su mokinio šeima, pagalbos mokiniui specialistais bei socialiniais partneriais, padėti mokiniams pasirinkti tolesnę mokymosi sritį;
       9. kontroliuoti mokinių pamokų lankomumą bei pažangumą, sistemingai reikalauti mokinių atsiskaityti už praleistas pamokas;
       10. prižiūrėti bei fiksuoti mokinių atliekamą socialinę-pilietinę veiklą;
       11. klasėje dirbančius mokytojus informuoti apie mokinių gebėjimus, psichologinius ypatumus, socialines problemas ir kartu jas spręsti;
       12. pasibaigus trimestrui/pusmečiui, mokslo metams, per savaitę po mokytojų tarybos posėdžio supažindinti mokinių tėvus su mokymosi rezultatais. Tėvams, neturintiems galimybės naudotis elektroniniu dienynu, pranešti pasirašytinai (informaciją perduoti raštu);
       13. jeigu auklėtiniui, turinčiam nepatenkinamą metinį įvertinimą, mokytojų tarybos nutarimu buvo skirti papildomi darbai arba nuspręsta nepratęsti mokymosi sutarties, per 3 dienas po mokytojų tarybos posėdžio raštu informuoti mokinio tėvus pasirašytinai;
       14. mokiniui išvykstant į kitą ugdymo įstaigą, pagal gautą tėvų (globėjų) prašymą apie išvykimą iš gimnazijos, paruošti pažymą apie mokinio ugdymosi pasiekimus, patikrinti, ar mokinys atsiskaitė su biblioteka, neviešinti mokinio išėjimo iš gimnazijos priežasčių, esant būtinybei, parašyti mokinio charakteristiką, rekomendaciją, kurią tvirtina gimnazijos direktorius;
       15. kiekvienais mokslo metais teikti ir/ar tikslinti informaciją mokinių duomenų bazei;
       16. pasibaigus mokslo metams sutvarkyti e-dienyną, mokinių asmens bylas, klasės mokinių mokymosi rezultatų suvestines pateikti kuruojančiam vadovui;
   29. budi Gimnazijoje darbo tvarkos taisyklių nustatyta tvarka;
   30. kiekvienais metais pasitikrina sveikatą ir pristato medicininę knygelę su galiojančiu gydytojo įrašu;
   31. Mokytojas, įgijęs **mokytojo metodininko** kvalifikacinę kategoriją – analizuoja ugdymo, mokymo ir mokymosi procesą, pedagogines situacijas, diegia šiuolaikinės didaktikos principus ir metodus, rengia ugdymo projektus, skleidžia savo gerąją pedagoginio darbo patirtį Gimnazijoje ir Kauno mieste;
   32. Mokytojas, įgijęs **mokytojo eksperto** kvalifikacinę kategoriją – analizuoja ugdymo, mokymo ir mokymosi procesą, tiria pedagogines situacijas, naujas mokymosi strategijas, taiko jas, kuria savo veiksmingas mokymosi strategijas, rengia ugdymo projektus, mokymo, mokymosi bei metodines priemones, skleidžia savo gerąją pedagoginio darbo patirtį Gimnazijoje, Kauno mieste ir šalyje, mentoriauja;
   33. vykdo Gimnazijos direktoriaus įsakymus ir kitus teisėtus gimnazijos vadovų pavedimus, nurodymus bei kituose teisės aktuose nustatytas pareigas.

**IV. MOKYTOJO TEISĖS IR ATSAKOMYBĖ**

1. Mokytojas atsako už:
   1. Gimnazijos nuostatuose, darbo tvarkos taisyklėse, pareigybės aprašyme numatytų pareigų ir funkcijų kokybišką vykdymą;
   2. kokybišką istorijos ir (ar) pilietiškumo pagrindų programų įgyvendinimą;
   3. Gimnazijos direktoriaus įsakymų, nurodymų, pavedimų vykdymą bei kitų norminių dokumentų įgyvendinimą;
   4. mokytojo etikos normų laikymąsi, veiksmus, nesuderinamus su pareigomis (nors ir ne darbo metu), už darbo drausmės pažeidimus;
   5. mokinių sveikatą ir saugumą ugdymo, kurį organizuoja ir vykdo mokytojas, metu, pertraukų metu – savo budėjimų dienomis;
   6. mokinių dokumentų ir asmeninės informacijos konfidencialumą;
   7. teisingą e-dienyno pildymą, savalaikį atsiskaitymą už vykdomus darbus ir jų kokybę, teikiamų duomenų teisingumą;
   8. įgaliojimų viršijimą;
   9. mokinių teisių pažeidimo prevenciją;
   10. tai, kad nebūtų vykdomi bandymai ar kitokie veiksmai, galintys pakenkti vaiko gyvybei, normaliai asmenybės brandai.
2. Už savo pareigų netinkamą vykdymą mokytojas atsako Gimnazijos darbo tvarkos taisyklių ir Lietuvos Respublikos įstatymų nustatyta tvarka.
3. Mokytojas turi teisę:
   1. dirbti savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančią ir tinkamai aprūpintą darbo vietą;
   2. laisvai pasirinkti pedagoginės veiklos organizavimo būdus, formas ir metodus;
   3. rengti ir siūlyti diegti individualias ugdymo, neformaliojo švietimo programas;
   4. gauti dokumentus ir informaciją bei metodinę pagalbą, būtiną pagal kompetenciją šiame aprašyme nustatytų pareigų kokybiškam vykdymui;
   5. teikti siūlymus dėl Gimnazijos ugdymo plano, veiklos plano, strategijos sudarymo, ugdymo proceso kokybės gerinimo, einamųjų mokslo metų darbo krūvio sandaros;
   6. prireikus kreiptis pagalbos į pagalbos mokiniui specialistus, Gimnazijos vadovus;
   7. sutikti/nesutikti vadovauti klasei;
   8. dalyvauti Gimnazijos savivaldoje;
   9. ne mažiau kaip 5 dienas darbo laiku per metus tobulinti savo kvalifikaciją, kompetencijas;
   10. atestuotis ir įgyti kvalifikacinę kategoriją Švietimo ir mokslo ministerijos nustatyta tvarka;
   11. gauti išsilavinimą ir kvalifikaciją atitinkantį atlyginimą, darbo užmokesčio priemokas ar kitas išmokas, būti skatinamam teisės aktų nustatyta tvarka;
   12. teikti pasiūlymus Gimnazijos veiklos darbo organizavimo klausimais, siūlyti Gimnazijos direktoriui skirti skatinimo priemones mokiniui už jo istorijos ir (ar) pilietiškumo pagrindų pasiekimus, kūrybiškumą, mokymąsi, dalyvavimą visuomeninėje veikloje, Gimnazijos vardo garsinimą ir t.t.;
   13. įstatymų nustatyta tvarka atostogauti, stažuotis kitose institucijose;
   14. dalyvauti visuomeninėje, politinėje veiklose ne darbo metu, jeigu tai neprieštarauja įstatymams ir kitiems teisės aktams.
4. Mokytojas gali turėti kitų teisių, nustatytų Lietuvos Respublikos Darbo kodekse ir kituose teisės aktuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**SUSIPAŽINAU:**

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_

data parašas vardas, pavardė